DEPARTAMENT DE COMPOSICIÓ ARQUITECTÒNICA

REGLAMENT

TÍTOL PRELIMINAR

Article 1
1.-	D'acord amb la Llei Orgànica 11/1983, de 25 d'agost, de Reforma Universitària, el Reial Decret 2360/1984, de 12 de desembre, sobre departaments universitaris, i els Estatuts de la Universitat Politècnica de Catalunya, el Departament de Composició Arquitectònica és una unitat de recerca bàsica encarregada d'organitzar i desenvolupar la recerca i l'ensenyament relacionats amb Estètica, Composició,  Història de l’Art i  l'Arquitectura i Història de la Construcció.

2.-	a)	En el moment de constituir-se el departament, les seves Les seccions departamentals són les següents:
1a. Composició Arquitectònica ETSAB.
2a. Estètica ETSAB.
3a. Història de l'Art i l'Arquitectura ETSAB.
4a. Història de la Construcció EUATB  EUPB.
5a. Composició, Estètica i Història de l'Art i de l'Arquitectura ETSAV.
b)	Els membres de la secció 1a. seran els membres del departament assignats a l'ETSAB que desenvolupen les tasques de recerca i de docència relacionades amb Composició.
Els membres de la secció 2a. seran els membres del departament assignats a l'ETSAB que desenvolupen les tasques de recerca i de docència relacionades amb Estètica.
Els membres de la secció 3a. seran els membres assignats a l'ETSAB que desenvolupen les tasques de recerca i de docència relacionades amb Història.
Els membres de la secció 4a. seran els membres del departament assignats a l'EUATB  l’EUPB que desenvolupen les tasques de recerca i de docència relacionades amb Història de la Construcció.
Els membres de la secció 5a. seran els membres del departament assignats a l'ETSAV que desenvolupen les tasques de recerca i de docència relacionades amb Composició, Estètica i Història de l'Arquitectura.
c)	El Consell de Departament podrà, per majoria absoluta dels seus membres, decidir i variar l'organització recollida en els apartats anteriors, en funció de les necessitats o de les conveniències pròpies del departament.

3.-	El departament podrà participar, també, en les activitats de recerca d'altres departaments, en ensenyaments vinculats a l'edificació i també a d'altres àmbits que es considerin d'especial interès, i en ensenyaments amb continguts que corresponguin a més d'un departament, quan així ho determini la universitat.

Article 2
1.-	El Departament de Composició Arquitectònica realitza les seves activitats a les àrees de coneixement d'Estètica i Teoria de les Arts i Composició Arquitectònica, definides en el Reial Decret 1888/1984, de 26 de setembre.

Article 3
1.-	El Departament de Composició Arquitectònica garantirà la realització de les tasques docents que li hagin estat encomanades.

2.-	El departament es responsabilitzarà de potenciar la tasca investigadora i docent dels seus membres i, en l'àmbit de les seves competències, de la millora continuada de la formació dels estudiants i graduats.

Article 4
Són competències del departament les següents:
a)	Organitzar i impartir la docència assignada dins el marc de la programació dels ensenyaments.
b)	Organitzar i impartir ensenyaments corresponents a programes de doctorat  Tercer Cicle.
c)	Organitzar cursos d'especialització, reciclatge i extensió universitària.
d)	Organitzar i desenvolupar la recerca.
e)	Promoure i realitzar treballs de caràcter científic, tècnic o artístic, de conformitat amb allò que disposen els articles 11 i 45 de la LRU, i els articles  14, 82 i 95 dels Estatuts de la UPC.
f)	Fomentar la renovació científica i pedagògica dels seus membres.
g)	Promoure, en l'àmbit que li correspon, el perfeccionament i reciclatge del personal d'administració i serveis.
h)	Fomentar la relació amb altres departaments.
i)	Intervenir en el govern de la universitat, d'acord amb allò que preveuen els Estatuts de la UPC.
j)	Elaborar la proposta de pressupost de funcionament anual.
k)	Totes les altres que els Estatuts de la UPC i la normativa universitària li atribueixen.

TÍTOL  I. COMPOSICIÓ

Article 5
Són membres del Departament de Composició Arquitectònica:
a)	Els professors ordinaris i associats que hi són adscrits.
b)	El personal investigador que hi és adscrit.
c)	Els ajudants que hi són adscrits.
d)	Els becaris graduats, d'acord amb el que disposa l'article 16 dels Estatuts de la UPC.
e)	El personal d'administració i serveis que hi estigui assignat.

TÍTOL II. ÒRGANS DE GOVERN

Article 6
El departament tindrà un Consell de Departament, una Junta de Departament, un Director, un Secretari i els caps de secció.

Article 7
1.-	El Consell de Departament serà el seu òrgan de govern, i en formaran part:
a)	Tots els professors ordinaris del departament, que constituiran les dues terceres parts del Consell.
b)	Un membre del personal d'administració i serveis del departament.
c)	Un estudiant dels que reben ensenyament del departament.
d)	Un membre del personal investigador adscrit al departament.
e)	Un representant dels becaris graduats.
f)	La resta, fins a completar-lo, elegida entre i pels professors del departament no inclosos a l'apartat a). 
f)	Representació del PAS.

2.-	El nombre de membres del Consell, corresponents al paràgraf f) de l'apartat anterior, serà proporcional al nombre de professors no ordinaris de cadascuna de les seccions del departament.
3.-	El Consell de Departament es reunirà, com a mínim, una vegada cada curs acadèmic a l’any i podrà ésser convocat sempre que ho vulgui el Director del departament o bé per decisió majoritària dels caps de secció o per un percentatge del 30% dels membres del Consell.

Article 8
1.-	Els col×lectius amb representació proposaran al Consell, per a la seva aprovació, les normes d'elecció, renovació i revocació dels llurs representants. La durada del mandat mai no podrà ésser inferior a un any ni superior a tres.

Article 9
Són funcions del Consell de Departament:
a)	Elaborar el seu propi reglament de règim intern.
b)	Elaborar el pla anual d'activitat docent i distribuir entre els membres del departament les tasques assignades, d'acord amb allò que disposen els Estatuts de la UPC.
Proposar a cada centre docent els programes i els professors coordinadors de les assignatures.
c)	Elaborar el pla anual d'activitats de recerca.
d)	Elaborar, cada tres anys, una memòria i un programa d'activitats on s'incloguin els vessants de docència, recerca i prestació de serveis específics a agents i institucions socials. La memòria i el programa (que seran actualitzats anualment) seran fets públics i tramesos a les instàncies corresponents.
e)	Elaborar el pla anual de distribució de tasques administratives.
f)	Planificar les despeses del departament i administrar les dotacions pressupostàries corresponents.
g)	Establir els criteris d'avaluació del personal acadèmic, d'acord amb els articles 141 i 142 dels Estatuts de la UPC.
h)	Proposar els programes de doctorat  Tercer Cicle i coordinar els seus ensenyaments.
i)	Informar sobre les tesis doctorals presentades al departament.
j)	Proposar els cursos de reciclatge i d'extensió, d'acord amb l'article 68 dels Estatuts de la UPC.
k)	Fer propostes de nomenament de doctor 'honoris causa', i emetre un informe favorable sobre aquelles que correspongui.
l)	Informar sobre la provisió de places vacants.
m)	Participar en els procediments de selecció dels professors, investigadors i ajudants, d'acord amb la normativa vigent.
n)	Participar en els procediments de provisió de llocs de treball del personal d'administració i serveis adscrit al departament.
o)	Proposar les llicències dels professors, d'acord amb els articles 134 i 135 dels Estatuts de la UPC.
p)	Informar de les propostes de nous ensenyaments.
q)	Prendre la iniciativa d'obrir expedients de creació, modificació, fusió i supressió de departaments i seccions.
r)	Exigir el compliment de les obligacions dels membres del departament.
s)	Totes les altres funcions que la legislació, els Estatuts de la UPC i les normatives de la universitat li atribueixin.
t)	Elegir i revocar el Director de departament.
u)	Proposar modificacions del reglament del departament.

Article 10
1.-	El Consell de Departament elegirà la Junta de Departament, que estarà formada pel Director de departament, els caps de les seccions i el Secretari.

1.-	El Consell de Departament podrà crear altres comissions amb les funcions específiques que determini.

Article 11
1.-	El Director de departament serà escollit pel Consell de Departament entre els catedràtics amb dedicació a temps complet, la candidatura dels quals hagi obtingut el suport d’1/3 dels membres del departament. Si no hi hagués cap catedràtic candidat, podrà ésser elegit un professor titular que reuneixi els requisits esmentats.
D’acord amb l’article 62 dels Estatuts de la UPC i amb el que estableix l’article 8.5 de la LRU, el Director de departament serà elegit pel Consell entre el professorat ordinari doctor que hi està adscrit, la candidatura del qual hagi obtingut el suport d'1/3 dels membres del departament. Si no hi ha cap candidat amb aquest títol podrà ser elegit entre l’altre professorat ordinari del departament. Els membres del departament podran donar suport a la candidatura de més d'un candidat.
2.-	La votació del Consell per a l'elecció del Director serà nominal i secreta, i requerirà un quòrum d'assistència del 50% o més dels membres del Consell. L'elecció serà per majoria absoluta dels presents a la primera volta i per majoria simple a la segona, sempre que els vots en blanc no superin la meitat dels vots emesos  als de l’opció guanyadora.

Article 12
1.-	A proposta d'1/3, com a mínim, dels membres del departament, el Consell farà una reunió extraordinària per debatre i votar la revocació del Director.
2.-	La votació serà nominal i secreta i requerirà un quòrum d'assistència del 50%, o més, dels membres del Consell. La revocació serà efectiva si la proposta obté la majoria absoluta dels assistents.

Article 13
Són funcions del Director:
a)	Presidir les reunions del Consell de Departament i de la Junta de Departament i, d'acord amb les directrius fixades pel Consell, aquestes altres funcions:
b)	Dirigir i coordinar l'activitat del departament.
c)	Representar el departament davant les instàncies universitàries i, s'escau, davant les no universitàries.
d)	Responsabilitzar-se de l'administració de les partides pressupostàries assignades al departament.
e)	I totes les altres funcions que els Estatuts de la UPC i la normativa universitària li atribueixin.

Article 14
1.-	El Consell de Departament establirà els terminis, la normativa i el calendari que se seguirà per escollir el Director, i els criteris per al nomenament de Director en funcions, en cas de vacant del Director.

Article 15
En cas d'absència temporal, el Director de departament podrà delegar les seves funcions.

Article 16
El Secretari de departament serà elegit pel Director de departament entre els professors ordinaris, oït el Consell de Departament.

L'elecció serà per majoria simple d'assistents, en votació secreta i nominal, i requerirà un quòrum del 50% dels membres del Consell.

Article 17
Són funcions del Secretari:
a)	Col×laborar en la coordinació del departament.
b)	Ésser fedatari dels seus acords.
c)	Totes les altres que el Consell li atribueixi.

Article 18
1.-	La Junta de Departament és l'òrgan que, entre les sessions del Consell, coordina i organitza les activitats del departament. Pot assumir les funcions de l'article 10 que el Consell no es reservi per a si mateix com a funcions de competència exclusiva.
2.-	La Junta de Departament està formada pel Director de Departament, els caps o directors de les seccions i el Secretari.
3.-	Són funcions de la Junta de Departament:
a)	Elaborar la memòria anual.
b)	Elaborar el pressupost anual.
c)	Elaborar l'oferta docent anual.
d)	Actualitzar l'inventari.
e)	Continuar la tasca de les comissions creades pel Consell, i assessorar-les, si s'escau.
f)	Elaborar la proposta de personal i informar sobre la provisió de places necessàries.
g)	Conèixer i ratificar els contractes i convenis subscrits pel departament o pel personal acadèmic que hi és adscrit.
h)	Avaluar, periòdicament, el personal acadèmic adscrit, d'acord amb els mecanismes que elabora el Claustre General de la Universitat.
i)	Fer propostes al Consell sobre qualsevol qüestió de la seva competència.
j)	Adoptar decisions pròpies de la competència del Consell quan hi hagi raons d'urgència que ho justifiquin.
k)	Elaborar les línies prioritàries d'investigació del departament.
l)	Aquelles altres funcions que li atribueixin la legislació vigent, els Estatuts i els reglaments de la UPC i les normes de règim intern del departament.
3.-	Totes les decisions de la Junta hauran d'ésser ratificades pel Consell de Departament a la seva reunió posterior.
4.-	Podrà convocar la Junta de Departament qualsevol de les persones esmentades a l'article 10, amb l'excepció del Secretari.

Article 19
Correspon a la secció:
a)	Coordinar la docència que li ha estat assignada, dins del marc de la programació establerta.
b)	Proposar al Consell de Departament el pla anual d'activitats docents corresponents a la secció i la distribució entre els seus membres de les tasques assignades. En la distribució de la tasca docent, la secció, tot atenint-se a la normativa vigent sobre règim de dedicació exclusiva del professorat, podrà proposar una participació particularment intensiva d'un o més dels seus professors en tasques de recerca.
c)	Proposar al Consell de Departament al centre docent els criteris d'avaluació de les assignatures corresponents a la secció.
d)	Proposar al Consell de Departament programes de doctorat propis, i la participació en programes de doctorat d'altres departaments.
e)	Proposar al Consell de Departament cursos d'especialització, reciclatge i extensió universitària relacionats amb la secció.

f)	Planificar les despeses derivades de les activitats docents pròpies i administrat les dotacions pressupostàries corresponents.
g)	Elevar un informe al Consell de Departament sobre les tesis relacionades amb la secció.
h)	Informar el Consell de Departament sobre les llicències del professorat de la secció.
i)	Elevar al Consell de Departament un informe sobre la provisió de places vacants de professorat de la secció.
j)	Participar en els procediments de selecció del personal acadèmic corresponent a la secció.
k)	Conèixer els plans individuals de docència dels professors corresponents a la secció i elevar-ne un informe al Consell de Departament.
l)	Informar el Consell de Departament per a l'elaboració de la memòria i del programa d'activitats a què fa referència l'apartat d) de l'article 9.
m)	Fomentar la renovació pedagògica dels professors de la secció.
n)	Informar, si s'escau, de les propostes de nous ensenyaments.

Article 20	
1.-	El director de cada secció serà triat entre els professors ordinaris de dita secció pels membres del Consell de Departament que pertanyin a la secció.
2.-	La votació del Consell per a l'elecció de director de secció per part dels representants de dita secció al Consell de Departament serà nominal i secreta, i requerirà un quòrum d'assistència del 50% o més dels membres del Consell de la secció. L'elecció serà per majoria absoluta a la primera volta i per majoria simple a la segona, sempre que els vots en blanc no superin la meitat dels vots emesos  als de l’opció guanyadora.
3.-	La durada del mandat del director de secció serà de tres anys, renovable consecutivament una sola vegada.

Article 21	
1.-	El Departament de Composició Arquitectònica promourà la formació d'equips de recerca o de treball en relació amb programes específics.
2.-	Els equips de recerca o de treball podran tenir caràcter interdepartamental i, temporalment, podran estar-hi assignats estudiants i persones aliens a la universitat, en les condicions reglamentàries que hi siguin aplicables.
3.-	Cada equip de recerca o de treball escollirà un director d'equip. En el cas que el director d'equip no pertany a la Universitat Politècnica de Catalunya, un dels membres de l'equip que pertany al departament serà nomenat responsable d'aquest a efectes administratius.
4.-	El director d'equip de recerca o de treball informarà el Consell de Departament per a la redacció del programa i de la memòria que es preveuen a l'apartat d) de l'article 9.
5.-	Els equips de recerca podran establir contractes i convenis de recerca o de prestació de serveis i assessorament amb entitats i organismes públics i privats, o amb persones físiques, de conformitat amb els articles 14, 82 i 95 dels Estatuts de la UPC.

TÍTOL III. ÒRGANS CONSULTIUS

Article 22
El Departament de Composició Arquitectònica disposarà d’una Comissió de Doctorat (segons l’article 10.1 del Reglament)

Article 23
Són funcions de la Comissió de Doctorat:

a)	Avaluar els projectes de tesi doctoral, segons els criteris publicats per la Comissió de Doctorat.
b)	Avaluar les tesis doctorals presentades per a tramitar la seva lectura.
c)	Avalar la proposta de tribunal de lectura de tesi doctoral.
d)	Aquelles altres funcions que li atribueixi la normativa de la UPC.

Article 24
1.-	La Comissió de Doctorat estarà composta pels membres següents:
a) President
b) Secretari
c) Dos vocals

2.-	Els membres seran proposats pel Director cada tres anys a la Junta de Departament i seran escollits entre els doctors que formin part del Departament.

DISPOSICIÓ FINAL

A proposta d'un terç, com a mínim, dels membres del departament el ple Consell de departament farà una reunió extraordinària per debatre i votar modificacions d'aquest reglament. S'hi requerirà l'assistència de la majoria absoluta dels membres del departament Consell. La votació serà nominal i secreta i la modificació serà acceptada per majoria absoluta dels membres del departament Consell.

DISPOSICIÓ TRANSITÒRIA

Passa a l’article 1, punt 2.

------------